Meisie (16) dalk nooit ontvoer nie – Witzenberg Herald
Die polisie het verlede week gesê nuwe inligting is ontvang en dat die polisiedossier na ‘n aanklaer gestuur is vir ‘n beslissing. Betroubaar word verneem die dossier is terug en dat nog inligting verlang word voordat die aanklaer ‘n finale beslissing gaan maak.
Gerugte wat die rondte doen is dat die ontvoering glad nie plaasgevind het nie. Die polisie wou egter niks hieroor sê nie.
Daar is vroeër berig dat ‘n 16-jarige leerder van Ceres Sekondêr op Dinsdag 31 Mei omstreeks 16:00 deur twee mans oorkant die Spar winkelsentrum in Owenstraat, opgelaai is terwyl sy op pad huistoe was. Sy is na bewering die volgende oggend naby die Charlie Hofmeyr seunskoshuis afgelaai.
Die meisie is nie beseer nie nadat twee mans haar vermoedelik een of ander verdowingsmiddel ingegee het. Sy is na die Ceres hospitaal geneem vir ‘n roetine medieseondersoek.
« Vier vas na inbraak by kafee
Verkragter kry vier keer lewenslange straf »